Boek: Die held en die vuurvliegie - Maroela Media
Tara McClary Reeves, Amanda Jenkins en Daniel Fernández
Oliver is 'n dapper held in die dag, maar hy is vreesbevange vir die donker nag. Dit verander egter wanneer 'n wyse vuurvliegie hom help verstaan dat God se Woord ons lig is.
In Die held en die vuurvliegie sluit kinders by Oliver aan op sy avontuur. Oliver word deur 'n engel beskerm, moet giftige slange trotseer en ry selfs op die rug van 'n vreesaanjaende leeu. Deur dit alles, leer Oliver dat God altyd sy kinders beskerm en hulle nooit alleen laat nie, selfs nie in die donker nie.
Tara McClary Reeves vind elke dag vreugde in die roeping om haar drie kinders na Jesus toe te lei. Sy bid dat hierdie boek ouers sal toerus om hulle kinders te help om op die Here te vertrou.
Amanda Jenkins se passie is om Bybelse waarhede aan kinders oor te dra op 'n manier waarmee hulle kan vereenselwig. Sy is die skoondogter van die New York Times-topverkoper-outeur Jerry B. Jenkins, skepper van die Left Behind-reeks.